OKRESNÁ PROKURATÚRA TREBIŠOV 
Jána Husa 1925/15, 075 01 Trebišov 1	

Číslo: 1 Pv 44/14/8811	Trebišov 08.12.2015 
EEČ: 2-69-517-2015

U Z N E S E N I E

Trestná vec:	obv. XXXXX 
Trestný čin:	Prečin Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov 
Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
mladistvý
ktorý je trestne stíhaný pre trestný čin:
- Prečin Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov  

sa v skúšobnej dobe, určenej uznesením prokurátora Okresnej prokuratúry Trebišov zo dňa 7.5.2014 spisová značka 1 Pv 44/14/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

po predchádzajúcej vzájomnej dohode s ml. XXXXX dňa 09.01.2014 v čase okolo 17.30 h, neoprávnene vnikli na dvor rodinného domu č. XXXXX XXXXX, okres Trebišov, ktorého majiteľkou je XXXXX, XXXXX, kde obaja vošli cez neuzamknuté otvorené dvere do pivnice rodinného domu, odkiaľ následne odcudzili kolieskové korčule modro-sivej farby zn. Nils Extreme, čím takto svojím konaním spôsobil škodu pre XXXXX, XXXXX, vo výške 30,- €      

Uznesením prokurátora Okresnej prokuratúry Trebišov zo dňa 7.5.2014, spisová značka 1 Pv 44/14/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry v Trebišove sp. zn. 1 Pv 44/14/8811 zo 07.05.2014 bolo trestné stíhanie proti obv. ml. XXXXX pre spolupáchateľstvo prečinu porušovania domovej slobody podľa § 20 k § 194 ods. 1 Tr. zák. podmienečne zastavené a bola mu stanovená skúšobná doba v trvaní 12 mesiacov. Uznesenie prokurátora o podmienečnom zastavení trestného stíhania nadobudlo právoplatnosť 06.11.2014, teda skúšobná doba obvinenému uplynula 06.11.2015.

	Podľa § 217 ods. 1 Tr. por. bolo zisťované, či sa obvinený ml. XXXXX v skúšobnej dobe osvedčil, pričom bolo zistené, že v súčasnosti je umiestnený v XXXXX na základe rozsudku Okresného súdu XXXXX II č. k. 25P 75/2009 zo 14.10.2009. Navštevuje XXXXX, v učebnom odbore stavebná výroba. Na nové školské prostredie sa adaptoval dobre, pričom sťažnosti zo strany školy neboli zaznamenané. V jeho správaní sa objavujú prejavy náladovosti, negativizmu, vzdorovitosti a opozičnosti voči autoritám, čo by mohlo byť pripisované puberte. Z odpisu z registra trestov bolo zistené, že počas skúšobnej doby sa nedopustil žiadneho trestného činu. V rámci skúšobnej doby nebolo proti nemu vznesené obvinenie, bol však v jednom prípade postihnutý za priestupok podľa § 108 ods. 1 písm. e/ zákona SNR č. 513/2003 Z. z. o dráhach, kde mu v blokovom konaní bola uložená pokuta vo výške 5,- € za skutok, ktorý sa stal dňa 04.01.2015. 

	Keďže obv. ml. XXXXX počas stanovenej skúšobnej doby viedol riadny život, bolo rozhodnuté, že sa v skúšobnej dobe osvedčil s tým, že právoplatnosťou rozhodnutia o osvedčení nastávajú účinky zastavenia trestného stíhania v zmysle § 9 ods. 1 písm. e/ Tr. por.		  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

JUDr. Štefan Leczo
prokurátor